|  |
| --- |
|  pravi_grb |

|  |  |  |  |
| --- | --- | --- | --- |
| Република СрбијаМИНИСТАРСТВО ЗДРАВЉАБрој: 401-00-2304/2019-13Датум: 8. јул 2019.годинеНемањина бр. 22-26Б е о г р а д |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* директор здравствене установе и одговорно лице

 других заинтересованих страна -

**ПРЕДМЕТ:** Достава пројеката који ће се финансирати из средстава

 буџета Републике Србије – Министарство здравља у 2020. години и наредне две године

 У вези са израдом Финансијског плана и буџета Mинистарства здравља за 2020. годину и наредне две године, a у складу са чланом 31. Закона о буџетском систему („Службени гласник РС“, број 54/09...63/13,108/13,142/14,68/15-др.закон, 103/15, 99/16, 113/17 и 95/18), потребно је да нам доставите предлоге пројеката, за које постоји законски основ за финансирање у области здравства, а који ће се финансирати из буџета, и то:

* За набавку медицинске и друге опреме,
* За инвестиције и инвестиционо одржавање здравствених објеката,
* Остало (пројекти који имају законски основ за финансирање у области здравства).

 Потребно је доставити следеће:

1. Пропратно писмо са бројем деловодника здравствене установе, потписано од овлашћеног лица (допис);
2. Матрицу Образац - М1 (попуњен по траженим тачкама, потписан и оверен од овлашћеног лица);
3. Матрицу Образац - М2 (попуњен по траженим тачкама, потписан и оверен од овлашћеног лица);
4. Спецификацију трошкова по пројектима за 2020. годину и две наредне године (попуњену по траженим тачкама, потписану и оверену од овлашћеног лица).

За сваки пројекат се конкурише посебно и попуњава матрица М1 и М2 (на једној матрици може бити предлог само једног пројекта). Здравствене установе и друге заинтересоване стране које аплицирају за пројекат, треба да попуне и Прилог 1, са траженим подацима у вези са пројектом.

Сву документацију у вези са пројектима, доставити до 5.08.2019. године, у писаној форми, на адресу: Министарство здравља, ул. Немањина 22-26, Београд, са назнаком „За буџет 2020. године“, као и у електронској верзији на е-mail:

 snezana.simic@zdravlje.gov.rs, и sanja.tomic@zdravlje.gov.rs.

Контакт телефон у Министарству здравља: 011/2656-384.

**Напомена:**

* Посебним захтевом са матрицама М1 и М2 аплицирати за опрему, а посебним за инвестиције;
* За набавку медицинске и друге опреме и за инвестиције и инвестиционо одржавање здравствених објеката, попуњава се матрица М1 и М2, појединачно за набавку само једног апарата, односно када је у питању инвестиција, само једна инвестиција на једној матрици;
* Остало (пројекти који имају законски основ за финансирање у области здравства), за сваки пројекат се конкурише посебно и попуњава се матрица М1 и М2 (на једној матрици може бити предлог само једног пројекта);
* Сваки пројекат треба да буде пријављен за одређену годину (2020, 2021. и 2022. годину);
* Здравствене установе и друге заинтересоване стране које аплицирају за пројекат, треба да попуне и Прилог 1, са траженим подацима у вези са пројектом.

 **МИНИСТАР**

др Златибор Лончар

*Припремила: Сања Томић Михајловић*

*Оверила: Снежана Симић*

*Сагласни: Наташа Гудовић, вд секретара министарства*

 *, државни секретар*

*државни секретар*